
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 625 


25 Μαΐου 2001 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση ορίων μονίμου καταφυγίου άγριας ζωής 
σε θέσεις του Παγγαίου Όρους Δήμων Παγγαίου - 
Ελευθερούπολης - Πιερέων - Ορφανού Νομού Κα¬ 


βάλας Περιφέρειας Ανατολικής Μακεδονίας & 

Θράκης. 1 

Τ ροποποίηση ορίων μονίμου καταφυγίου άγριας ζωής 
σε θέσεις του Κεστενέ Νταγ Δήμου Ορεινού Νομού 
Καβάλας ΠεριφέρειαςΑνατολικής Μακεδονίας & 

Θράκης. 2 

Τροποποίηση συστατικής πράξης της Δημοτικής Επι¬ 
χείρησης Ύδρευσης Αποχέτευσης Αγρίνιου, Ν. Αι- 
τωλ/νίας. 3 


Σύσταση νομικού προσώπου στο Δήμο Πρώτης με την 
επωνυμία «ΚΕΝΤΡΟ ΑΝΟΙΧΤΗΣ ΠΡΟΣΤΑΣΙΑΣ ΗΛΙ¬ 
ΚΙΩΜΕΝΩΝ (ΚΑΠΗ) Δ.Δ. ΚΡΗΝΙΔΑΣ» Ν. Σερρών.. 4 

Έγκριση του Οργανισμού Εσωτερικής Υπηρεσίας του 
Παιδικού Σταθμού Δ.Δ. Μεγαλοχωρίου του Δήμου 


Πετριτσίου Ν. Σερρών. 5 

Έγκριση του Οργανισμού Εσωτερικής Υπηρεσίας του 
Παιδικού Σταθμού Παλαιοκάστρου του Δήμου Σκο- 

τούσσης Ν. Σερρών. 6 

Χορήγηση άδειας λειτουργίας Ερασιτεχνικής Σχολής 
Χορού στη Δημοτική Επιχείρηση «Πνευματικό Κέ¬ 
ντρο Δή μο υ I ωαννιτών». 7 


ΑΠΟΦΑΣΕΙ Σ 

Αριθ. 2238 (1) 

Τ ροποποίηση ορίων μονίμου καταφυγίου άγριας ζωής σε 
θέσεις του Παγγαίου Όρους Δήμων Παγγαίου - Ελευ¬ 
θερούπολης - Πιερέων - Ορφανού Νομού Καβάλας 
Περιφέρειας Ανατολικής Μακεδονίας & Θράκης. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤ. ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις του Ν.Δ. 86/69 “Περί Δασικού κώδικος" 

2. Τις διατάξεις του Ν.Δ. 996/71 "Περίαντικαταστάσεως 


και συμπληρώσεως διατάξεων τινών του Νομοθετικού 
Διατάγματος 86/69 "Περί Δασικού Κώδικος" και κωδικο- 
ποιήσεως...". 

3. Τις διατάξεις του Ν. 177/75 "Περί αντικαταστάσεως 
και συμπληρώσεως διατάξεων τινών του Νομοθετικού 
Διατάγματος 86/69". 

4. Το άρθρο 57, τροποποίηση και συμπλήρωση διατάξε¬ 
ων του Ν.Δ. 86/69 "Δασικός Κώδιξ" (ΦΕΚ 7Α), του Ν. 
2637/98 "Σύσταση Οργανισμού Πιστοποίησης κ.λ.π.", 
(ΦΕΚ 200Α'/1996), με το οποίο τροποποιήθηκαν τα άρθρα 
253 και 254του Ν.Δ. 86/69, όπως αυτά αντικαταστάθηκαν 
απόταάρθρα3 και4του Ν. 177/75 (ΦΕΚ205Α'). 

5. Την αριθμ. 414 985/29-11 -85 (ΦΕΚ 757/Β718-12-1985) 
κοινή απόφαση των Υφυπουργού Εθνικής Οικονομίας και 
Αναπληρωτή Υπουργού Γεωργίας "Μέτρα διαχείρισης 
της άγριας πτηνοπανίδας", όπως αυτή τροποποιήθηκε με 
τις 366599/16-12-96 (ΦΕΚ 1188/Β731-12-90) ΚΑΙ 294283/ 
23-12-97 (ΦΕΚ 68/Β’ /4-2-98), κοινές αποφάσεις των 
Υπουργών Εθνικής Οικονομίας και Γεωργίας. 

6. Την αριθμ. 174327/2895/28-6-80 Απόφαση Υφυπ. Γε¬ 
ωργίας για την "Ίδρυση μονίμου καταφυγίου θηραμάτων 
σε θέσεις του Παγγαίου Όρους Δήμων Παγγαίου - Ελευ¬ 
θερούπολης - Πιερέων - Ορφανού Νομού Καβάλας 

7. Την αρ. 89880/1506/31-3-2000 εγκύκλιο του Γενικού 
Διευθυντή Δασών και Φ.Π. περί "Καταφυγίων Άγριας Ζω¬ 
ής". 

8. Τις διατάξεις του Ν. 2218/94 (ΦΕΚ 90 Ά) Ίδρυση Νο¬ 
μαρχιακής Αυτοδιοίκησης, τροποποίηση διατάξεων για 
την πρωτοβάθμια αυτοδιοίκηση κ.λ.π." όπως αυτές συ¬ 
μπληρώθηκαν με τις διατάξεις του Ν. 2240/94 (ΦΕΚ 153 
Α'), "Συμπλήρωση διατάξεων για την Νομαρχιακή Αυτοδι¬ 
οίκηση κ.λ.π." 

9. Τις διατάξεις του Ν. 2503/97 (ΦΕΚ 107 /Α') "Διοίκηση, 
Οργάνωση,Στελέχωση της Περιφέρειας κ.λ.π. 

10. Την αριθμ. 2074/19-4-2001 ΕΚΘΕΣΗ - ΕΙΣΗΓΗΣΗ του 
Δασαρχείου Καβάλας, μετηντελική πρόταση - εισήγηση, 
για την ανάγκη τροποποίησης των ορίων του καταφυγίου 
άγριας ζωής σε θέσεις του Κεστενέ Νταγ Περιφέρειας 
Δήμου Ορεινού, του Νομού Καβάλας της περιφέρειας 
μας, για τους λόγους που αναλυτικά αναφέρονται σ’ αυ¬ 
τήν. 

11. Την αριθ. 1025/23-4-2001 σύμφωνη γνώμη της 
Δ/νσης Δασών Ν. Καβάλας, αποφασίζουμε: 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


1. Τροποποιούμε τα όρια του μονίμου καταφυγίου 
άγριας ζωής σε θέσεις του Παγγαίου Όρους, περιφέρει¬ 
ας Δήμων Παγγαίου - Ελευθερούπολης - Πιερέων - Ορ¬ 
φανού, του Νομού Καβάλας και ελαττώνουμε την έκτασή 
του κατά5.908στρ. (από68.908 σε63.000 στρέμματα),το 
οποίο είναι απαραίτητο για τη διατροφή, διαχείμανση, 
αναπαραγωγή, διάσωση ειδών της άγριας πανίδας και 
αυτοφυούς χλωρίδας και είναι απαραίτητο για την επι¬ 
βίωση ειδών της άγριας πανίδας και αυτοφυούς χλωρί¬ 
δας που είναι μοναδικά, σπάνια και απειλούνται με εξα¬ 
φάνιση. 

2. Η έκταση του καταφυγίου άγριας ζωής, όπως αυτή 
απεικονίζεται στο θεωρημένο από την Διεύθυνση Δασών 
Ν. Καβάλας Σχεδιάγραμμα κλίμακας 1:50.000, που επι¬ 
συνάπτεται στην παρούσα, ορίζεται ως εξής: 

Αρχίζει από 

Βόρεια: Ξεκινώντας από τον κεντρικό δρόμο Παγγαίου 
Όρους και με διεύθυνση προς Βορά ακολουθούμε το δα¬ 
σικό δρόμο Κρυονέρι - Αντιφίλιπποι και με κατεύθυνση 
Βορειοδυτικά μέχρι τη χαρακτηριστική στροφή του δρό¬ 
μου Λυσιακό, όπου τον εγκαταλείπει, και στη συνέχεια 
ακολουθώντας τον ημιονικό δρόμο με κατεύθυνση Δυτική 
φθάνει σε χαρακτηριστικό αυχένα νότια από το ύψωμα 
Κάστρο Παλαιοχωρίου. Από τον αυχένα "Κάστρο" ανεβαί¬ 
νει με κατεύθυνση νότιο - ανατολική την κορυφογραμμή 
μέχρι το ορόσημο όπου συναντά το δασικό δρόμο Παλαι- 
οχωρίου - Παγγαίου τον οποίο και ακολουθεί με κατεύ¬ 
θυνση Δυτική και μέσα από τα ιδιόκτητα καστανοτεμάχια 
φθάνει σε χαρακτηριστική βρύση-ποτίστρα που βρίσκε¬ 
ται κοντά στο Ρέμα "Τρανός Λάκκος". Από την ποτίστρα με 
την ίδια κατεύθυνση περνά κάθετα το Ρέμα "Τρανός Λάκ¬ 
κος" και από χαρακτηριστική κορυφογραμμή ανεβαίνει 
στηντοποθεσία "Κάτω κοφίνι" υψοδείκτης 854πι. Απάτην 
τοποθεσία αυτή κατεβαίνει την κορυφογραμμή "Κάτω κο¬ 
φίνι" - Παλαιόκαστρο υψ. 628 μέχρις ότου συναντά τον 
δρόμο Αγ. Κων/νου - Αγελαριάτον οποίο ακολουθεί με κα¬ 
τεύθυνση δυτική μέχρι τη θέση Δύο Καστανιές. Από εκεί 
ακολουθεί τον τσιμενταύλακα μέχρι να συναντήσουμε τη 
συμβολή των Ρεμάτων και με κατεύθυνση ΒΔ φτάνουμε 
στη δεύτερη διακλάδωση όπου και το εγκαταλείπουμε και 
από εκεί με νοητή ευθεία και κατεύθυνση βόρεια διασχί¬ 
ζοντας την πλαγιά φθάνουμε στην κορυφογραμμή Αλσύ- 
λιο που οδηγεί στην κορυφή. Ανεβαίνοντας την ίδια κορυ- 
φογραμμή και με κατεύθυνση Δ φθάνουμε στην συμβολή 
της με το ρέμα Ντένα. Ακολουθώντας το ρέμα Ντένα με 
κατεύθυνση βορειοανατολική συναντά τον δρόμο Νική- 
σιανης -1. Μονή Εικοσιφίνισσας, τον οποίο ακολουθούμε 
μέχρι την απότομη χαρακτηριστική στροφή "Καστανιές" 
και με νοητή γραμμή και κατεύθυνση βόρεια φθάνουμε 
στην θέση Κορυφή όπου και τα όρια των Νομών, τα οποία 
ακολουθούμε με κατεύθυνση Δυτική. 

Δυτικά: Απάτη θέση Κορυφή ακολουθούμε τα όριατων 
Νομών Σερρών-Καβάλας μέχρι την τοποθεσία Φρούριο 
(Δ.Δ. Πλατανότοπου). 

Νότια: Από την τοποθεσία "Φρούριο" με νοητή ευθεία 
και με κατεύθυνση ΝΑ φθάνουμε στη θέση "Χτένι". Από τη 
θέση "Χτένι" με νοητή ευθεία περνώντας από τη θέση "Απι¬ 


διά" καταλήγουμε στην θέση "Αντρόνα". Από εκεί ακολου¬ 
θώντας τον υπό διάνοιξη δρόμο καταλήγουμε στη θέση 
Σαμάκοβο και από εκεί συνεχίζει το δασικό δρόμο Κερα¬ 
σιές - Αγ. Βαρβάρας. 

Ανατολικά: Με κατεύθυνση Β-Α ακολουθούμε το δρόμο 
Κερασιές - Αγ. Βαρβάρα μέχρι τη θέση Κοκκινόχωμα - 
Ερείπια Αετοπλαγιάς και από εκεί συνεχίζει με κατεύθυν¬ 
ση Β-Α το δρόμο Ερ. Αετοπλαγιάς - Ερ. Κάστρου μέχρις 
ότου συναντά τον κεντρικό δρόμο Παγγαίου όπου και η 
αρχή του καταφυγίου. 

3. Εντός του καταφυγίου άγριας ζωής απαγορεύεται 
επ’ αόριστον η Θήρα κάθε θηράματος και κάθε είδους της 
άγριας πανίδας για μη ερευνητικούς σκοπούς, η κατα¬ 
στροφή κάθε είδους ζώνης με φυσική βλάστηση, η κατα¬ 
στροφή των ζωντανών φυτοφρακτών, η αμμοληψία, η 
αποστράγγιση και αποξήρανση ελωδών εκτάσεων, η ρύ¬ 
πανση των υδατικών πόρων και η ένταξη έκτασης κατα¬ 
φυγίου άγριας ζωής σε πολεοδομικό ή ρυμοτομικό σχε¬ 
δίασμά. Η εκτέλεση έργων ή εργασιών και ιδίως αλιευτικά 
έργα, έργα αναδασμού, τουριστικές και βιομηχανικές 
εγκαταστάσεις, κατασκηνώσεις, λατομεία, μεταλλεία και 
δρόμοι εκτελούνται αφού προηγουμένως έχει υποβληθεί 
μελέτη περιβαλλοντικών επιπτώσεων τύπου Α' και έχει 
χορηγηθεί έγκριση περιβαλλοντικών όρων. Κατ’ εξαίρεση 
επιτρέπεται η σύλληψη ειδών της άγριας πανίδας και η 
μεταφορά τους προς εμπλουτισμό άλλων καταλλήλων 
περιοχών μόνον από τη Δασική Υπηρεσία. Με απόφασή 
μας, που θα δημοσιευθεί στην Εφημερίδα της Κυβερνή- 
σεως, μπορεί να απαγορευθεί ή να τεθούν όροι ή περιο¬ 
ρισμοί στην άσκηση της αλιείας, γεωργίας, βοσκής, υλο¬ 
τομίας, χρήσης των φυτοπροστατευτικών προϊόντων και 
της συλλογής και κοπής αρωματικών, βαφικών, αρτυμα- 
τικών, μελισσοκομικών και ανθοκομικών - διακοσμητικών 
φυτών για εμπορικούς σκοπούς. 

4. Η τήρηση της παρούσης ανατίθεται στα όργανα της 
Δασικής Υπηρεσίας, της Ελληνικής Αστυνομίας, της 
Αγροφυλακής τους Δημοτικούς και Κοινοτικούς Υπαλλή¬ 
λους (άρθρο 289 παρ. 1 Ν.Δ. 86/69) και τις Κυνηγετικές 
Οργανώσεις, οι δε παραβάτες τιμωρούνται με τις ποινές 
που προβλέπονται από τις διατάξεις της Δασικής Νομο¬ 
θεσίας (παρ. 9 και 18 του άρθρ. 287 Ν.Δ. 86/69 και της 
αριθμ. 414985/29-11-85 (ΦΕΚ 757/Β718-12-85) κοινής 
απόφασης των κ. Υφυπουργού Εθνικής Οικονομίας και 
Αναπληρωτή Υπουργού Γεωργίας "Μέτρα διαχείρισης 
της άγριας πτηνοπανίδας", όπως αυτή τροποποιήθηκε 
και ισχύει σήμερα). 

5. Από τις διατάξεις της παρούσας απόφασης δεν προ- 
καλείται δαπάνη σε βάρος του Κρατικού Προϋπολογι¬ 
σμού. 

6. Η ισχύς της παρούσας άρχεται από της δημοσιεύσε- 
ώςτης στην Εφημερίδα της Κυβερνήσεως. 

7. Η παρούσα να δημοσιευθεί στην Εφημερίδα της Κυ¬ 
βερνήσεως. 

Καβάλα, 8 Μάίου 2001 

Ο Γενικός Γραμματέας Περιφέρειας 
ΑΡΗΣ ΠΑΠΑΔΟΠΟΥΛΟΣ 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 2239 (2) 

Τροποποίηση ορίων μονίμου καταφυγίου άγριας ζωής σε 
θέσεις του Κεστενέ Νταγ Δήμου Ορεινού Νομού Κα¬ 
βάλας Περιφέρειας Ανατολικής Μακεδονίας & Θρά¬ 
κης. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤ. ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις του Ν.Δ. 86/69 "Περί Δασικού κώδικος" 

2. Τις διατάξεις του Ν.Δ. 996/71 "Περί αντικαταστάσεως 
και συμπληρώσεως διατάξεων τινών του Νομοθετικού 
Διατάγματος 86/69 "Περί Δασικού Κώδικος" και κωδικο- 
ποιήσεως...", 

3. Τις διατάξεις του Ν. 177/75 "Περί αντικαταστάσεως 
και συμπληρώσεως διατάξεων τινών του Νομοθετικού 
Διατάγματος 86/69". 

4. Το άρθρο 57, τροποποίηση και συμπλήρωση διατά¬ 
ξεων του Ν.Δ. 86/69 "Δασικός Κώδιξ" (ΦΕΚ 7Α), του Ν. 
2637/98 "Σύσταση Οργανισμού Πιστοποίησης κ.λ.π.", 
(ΦΕΚ 200Α71996), με το οποίο τροποποιήθηκαν τα άρθρα 
253 και 254του Ν.Δ. 86/69, όπως αυτά αντικαταστάθηκαν 
από τα άρθρα 3 και 4 του Ν. 177/75 (ΦΕΚ205Α'). 

5. Την αριθμ. 414 985/29-11 -85 (ΦΕΚ 757/Β718-12-1985) 
κοινή απόφαση των Υφυπουργού Εθνικής Οικονομίας και 
Αναπληρωτή Υπουργού Γεωργίας "Μέτρα διαχείρισης 
της άγριας πτηνοπανίδας", όπως αυτή τροποποιήθηκε με 
τις 366599/16-12-96 (ΦΕΚ 1188/Β /31-12-90) ΚΑΙ 294283/ 
23-12-97 (ΦΕΚ 68/Β’ /4-2-98), κοινές αποφάσεις των 
Υπουργών Εθνικής Οικονομίας και Γεωργίας. 

6. Την αριθμ. 174327/2895/28-6-80 Απόφαση Υφυπ. Γε¬ 
ωργίας για την "Ίδρυση μονίμου καταφυγίου θηραμάτων 
σε θέσεις του Κεστενέ Νταγ Δήμου Ορεινού Νομού Κα¬ 
βάλας 

7. Την αρ. 89880/1506/31-3-2000 εγκύκλιο του Γενικού 
Διευθυντή Δασών και Φ.Π. περί "Καταφυγίων Άγριας Ζω¬ 
ής". 

8. Τις διατάξεις του Ν.2218/94 (ΦΕΚ 90 Α') Ίδρυση Νο¬ 
μαρχιακής Αυτοδιοίκησης, τροποποίηση διατάξεων για 
την πρωτοβάθμια αυτοδιοίκηση κ.λ.π." όπως αυτές συ¬ 
μπληρώθηκαν με τις διατάξεις του Ν. 2240/94 (ΦΕΚ 153 
Α'), "Συμπλήρωση διατάξεων για την Νομαρχιακή Αυτοδι¬ 
οίκηση κ.λ.π." 

9. Τις διατάξεις του Ν. 2503/97 (ΦΕΚ 107 /Α') "Διοίκηση, 
Οργάνωση,Στελέχωση της Περιφέρειας κ.λ.π. 

10. Την 2075/19-4-2001 ΕΚΘΕΣΗ - ΕΙΣΗΓΗΣΗ του Δα¬ 
σαρχείου Καβάλας, μετηντελική πρόταση - εισήγηση, για 
την ανάγκη τροποποίησης των ορίων του καταφυγίου 
άγριας ζωής σε θέσεις του Κεστενέ Νταγ Περιφέρειας 
Δήμου Ορεινού, του Νομού Καβάλας της περιφέρειας 
μας, για τους λόγους που αναλυτικά αναφέρονται σ’ αυ¬ 
τήν. 

11. Την αριθ. 1024/23-4-2001 σύμφωνη γνώμη της 
Δ/νσης Δασών Ν. Καβάλας, αποφασίζουμε: 

1. Τροποποιούμε τα όρια του μονίμου καταφυγίου 
άγριας ζωής σε θέσεις του Κεστενέ Νταγ, περιφερείας 
Δήμου Ορεινού, του Νομού Καβάλας και αυξάνουμε την 
έκτασή του κατά 5.443 στρ. (από 19.850 σε 25.293 στρέμ¬ 
ματα), το οποίο είναι απαραίτητο για τη διατροφή, διαχεί- 


μανση, αναπαραγωγή, διάσωση ειδών της άγριας πανί¬ 
δας και αυτοφυούς χλωρίδας και είναι απαραίτητο για την 
επιβίωση ειδών της άγριας πανίδας και αυτοφυούς χλω¬ 
ρίδας που είναι μοναδικά, σπάνια και απειλούνται με εξα¬ 
φάνιση. 

2. Η έκταση του καταφυγίου άγριας ζωής, όπως αυτή 
απεικονίζεται στο θεωρημένο από την Διεύθυνση Δασών 
Ν. Καβάλας Σχεδιάγραμμα κλίμακας 1:50.000, που επι¬ 
συνάπτεται στην παρούσα, ορίζεται ως εξής: 

Αρχίζει από Βόρεια: Ξεκινάει από τον επαρχιακό δρόμο 
Μακρυχωρίου - Ελαφοχωρίου. Τον ακολουθεί μέχρι το 
Μεγάλο Ρέμα πριν το Ελαφοχώρι, το οποίο και ακολουθεί 
μέχρι να συναντήσει το δασικό δρόμο Άνω Λεύκης - Ελα¬ 
φοχώρι. 

Δυτικά: Ακολουθώντας τον επαρχιακό δρόμο Άνω Λεύ¬ 
κης - Ελαφοχωρίου με κατεύθυνση νότια φθάνουμε στην 
κορυφογραμμή (ύψωμα ΤζανΚουρταρά) που οδηγεί στην 
Ξηρόβρυση Π. Κώμης. 

Νότια:Απότούψωμα Τζαν Κου ρταρά κατεβαίνει την χα- 
ρακτηριστική κορυφογραμμή μέχρις ότου συναντά την 
Ξηρόβρυση Παληάς Κώμης και από εκεί με νοητή ευθεία 
καταλήγει στον αυχένα υψώματος Καλές μέχρι την τοπο¬ 
θεσία "Χωραφάκια" (τριγ. 680) όπου βρίσκεται η ποτίστρα 
που κατασκευάσθηκε από το Δασαρχείο Καβάλας και με 
νοητή γραμμή κατέρχεται μέχρι που συναντά το δρόμο 
Ποντολίβαδο Μακρυχωρίου (Πασά μαντρί). 

Ανατολικά: Ακολουθώντας το δρόμο Ποντολίβαδου - 
Μακρυχωρίου συναντούμε στον αγροτικό δρόμο που 
περνά έξω από τους οικισμούς Κρυονερίου και Πλατανιάς 
τον οποίο αφού συνεχίσουμε φθάνουμε στο ρέμμα Πλα- 
τανιάς, κι ανεβαίνοντας αυτό καταλήγουμε στη συμβολή 
του με το δρόμο Μακρυχωρίου - Ελαφοχωρίου όπου καιη 
αρχή. 

Δυτικά : Αρχίζει από το φρεάτιο (ταγάρι) του Παύλου 
Μουρατίδη, ακολουθεί τον δασικό δρόμο και με κατεύ¬ 
θυνση Ν.Δ. κατεβαίνει στη Βρύση καρυδιάς όπου συνα¬ 
ντά τον παλιό δρόμο που ακολουθεί μέχρι το ρέμα Πλα¬ 
τάνι. 

3. Εντός του καταφυγίου άγριας ζωής απαγορεύεται 
επ’ αόριστον η Θήρα κάθε θηράματος και κάθε είδους της 
άγριας πανίδας για μη ερευνητικούς σκοπούς, η κατα¬ 
στροφή κάθε είδους ζώνης με φυσική βλάστηση, η κατα¬ 
στροφή των ζωντανών φυτοφρακτών, η αμμοληψία, η 
αποστράγγιση και αποξήρανση ελωδών εκτάσεων, η ρύ¬ 
πανση των υδατικών πόρων και η ένταξη έκτασης κατα¬ 
φυγίου άγριας ζωής σε πολεοδομικό ή ρυμοτομικό σχε¬ 
δίασμά. Η εκτέλεση έργων ή εργασιών και ιδίως αλιευτικά 
έργα, έργα αναδασμού, τουριστικές και βιομηχανικές 
εγκαταστάσεις, κατασκηνώσεις, λατομεία, μεταλλεία και 
δρόμοι εκτελούνται αφού προηγουμένως έχει υποβληθεί 
μελέτη περιβαλλοντικών επιπτώσεωντύπου Α' και έχει χο¬ 
ρηγηθεί έγκριση περιβαλλοντικών όρων. Κατ’ εξαίρεση 
επιτρέπεται η σύλληψη ειδών της άγριας πανίδας και η 
μεταφορά τους προς εμπλουτισμό άλλων καταλλήλων 
περιοχών μόνον από τη Δασική Υπηρεσία. Με απόφασή 
μας, που θα δημοσιευθεί στην Εφημερίδα της Κυβερνή- 
σεως, μπορεί να απαγορευθεί ή να τεθούν όροι ή περιο¬ 
ρισμοί στην άσκηση της αλιείας, γεωργίας, βοσκής, υλο¬ 
τομίας, χρήσης των φυτοπροστατευτικών προϊόντων και 

της συλλογής και κοπής αρωματικών, βαφικών, αρτυμα- 
τικών, μελισσοκομικών και ανθοκομικών - διακοσμητικών 
φυτών για εμπορικούς σκοπούς. 

4. Η τήρηση της παρούσης ανατίθεται στα όργανα της 
Δασικής Υπηρεσίας, της Ελληνικής Αστυνομίας, της 
Αγροφυλακής τους Δημοτικούς και Κοινοτικούς Υπαλλή¬ 
λους (άρθρο 289 παρ. 1 Ν.Δ. 86/69) και τις Κυνηγετικές 
Οργανώσεις, οι δε παραβάτες τιμωρούνται με τις ποινές 
που προβλέπονται από τις διατάξεις της Δασικής Νομο¬ 
θεσίας (παρ. 9 και 18 του άρθρ. 287 Ν.Δ. 86/69 και της 
αριθμ. 414985/29-11-85 (ΦΕΚ 757/Β718-12-85) κοινής 
απόφασης των Υφυπουργού Εθνικής Οικονομίας και Ανα¬ 
πληρωτή Υπουργού Γεωργίας "Μέτρα διαχείρισης της 


άγριας πτηνοπανίδας", όπως αυτή τροποποιήθηκε και 
ισχύει σήμερα). 

5. Από τις διατάξεις της παρούσας απόφασης δεν προ- 
καλείται δαπάνη σε βάρος του Κρατικού Προϋπολογι¬ 
σμού. 

6. Η ισχύς της παρούσας άρχεται από της δημοσιεύσε- 
ώςτης στην Εφημερίδα της Κυβερνήσεως. 

7. Η παρούσα να δημοσιευθεί στην Εφημερίδα της Κυ¬ 
βερνήσεως. 

Καβάλα, 8 Μάΐου 2001 

Ο Γενικός Γραμματέας Περιφέρειας 
ΑΡΗΣ ΠΑΠΑΔΟΠΟΥΛΟΣ 

Αριθ. 8029 (3) 

Τροποποίηση συστατικής πράξης της Δημοτικής Επιχεί¬ 
ρησης Ύδρευσης Αποχέτευσης Αγρίνιου, Ν. 
Αιτωλ/νίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΑΣ 

Έχοντας υπ’ όψη: 

1. Τις διατάξεις του άρθρου 1, παρ. 3, του Ν. 1069/80 
«Περί κινήτρων δια την Ίδρυση επιχειρήσεων ύδρευσης 
αποχέτευσης» (ΦΕΚΑ’ 191/1980). 

2. Τις διατάξεις του άρθρου 6, παρ. Ι,του Ν. 2307/1995 
(ΦΕΚΑΊ13/1995). 

3. Τις διατάσεις του άρθρου Ι,παρ. Ι,του Ν. 2647/1998 
(ΦΕΚΑ’ 237/98). 

4. Την αριθ. 237/1980 απόφαση του Δημοτικού Συμβου¬ 
λίου Αγρίνιου περί «Σύστασης στο Δήμο Αγρίνιου ενιαίας 
επιχείρησης ύδρευσης και αποχέτευσης». 

5. Το αριθ. 677/1981 Προεδρικό Διάταγμα «Περί σύστα¬ 
σης ενιαίας επιχείρησης ύδρευσης και αποχέτευσης με 
την επωνυμία «Δημοτική επιχείρηση Ύδρευσης - Αποχέ¬ 
τευσης Αγρίνιου» (ΦΕΚΤ. Α’, 172/6-7-1981). 

6. Το αριθ. 18/1986 Προεδρικό Διάταγμα «Περί προ¬ 
σαρμογής της Συστατικής πράξης της Δημοτικής Επιχεί¬ 
ρησης Ύδρευσης - Αποχέτευσης στις διατάξεις του άρ¬ 
θρου 247, του Π.Δ. 76/85. 

7. Την αριθ. 25327/31-8-1999, Εγκύκλιο αριθ. 28/99 του 
ΥΠ.ΕΣ.Δ.Δ.Α. περί «Αποδοχής εν μέρει της αριθ. 449/99 
γνωμοδότησης του Νομικού Συμβουλίου Του Κράτους Γ’ 
Τμήματος». 

8. Την αριθ. 114/1980 απόφαση του Δημοτικού Συμβου¬ 
λίου Αγρίνιου, περί τροποποίησης της αριθ. 237/2001 
προηγούμενης απόφασης του, με την οποία συστάθηκε η 
Δημοτική Επιχείρηση Ύδρευσης - Αποχέτευσης Αγρίνι¬ 
ου. 

9. Τη σχετική οικονομοτεχνική μελέτη περί επέκτασης 
της περιοχής αρμοδιότητας της εν λόγω επιχείρησης σε 
όλα τα Δημοτικά Διαμερίσματα του Δήμου Αγρίνιου κα¬ 
θώς και την από 26-7- 2000 έκθεσης αξιολόγησης αυτής 
που συνέταξε η αρμόδια Υπηρεσία της Περιφέρειας Δυ¬ 
τικής Ελλάδας και από την οποία προκύπτει ότι αυτή είναι 
βιώσιμη και κρίνεται σκόπιμη. 

10. Την αριθ. 1204/24-2-1999 απόφαση του Γενικού 
Γραμματέα Περιφέρειας Δυτικής Ελλάδας περί εξουσιο¬ 
δότησης υπογραφής στο Γενικό Διευθυντή, που δημοσι¬ 
εύτηκε στο Φ.Ε.Κ. 266/29-3-99, Τεύχος Β’, αποφασίζουμε: 

1. Εγκρίνεταιη αριθ. 114/2001 απόφαση του Δημοτικού 
Συμβουλίου Αγρίνιου του Νομού Αιτωλ/νίας που αφορά: 
α) την τροποποίηση του άρθρου 1, παρ. 4 της συστατικής 
πράξης της ενιαίας επιχείρησης ύδρευσης - αποχέτευ¬ 
σης που συστήθηκε και λειτουργεί στον ομώνυμο Δήμο 
με την επωνυμία «Δημοτική Επιχείρηση Ύδρευσης - Απο¬ 
χέτευσης Αγρίνιου» ως ακολούθως «Περιοχή αρμοδιότη¬ 
τας της Δημοτικής Επιχείρησης Ύδρευσης - Αποχέτευ¬ 
σης Αγρίνιου είναι η Διοικητική περιφέρεια του Δήμου 
Αγρίνιου όπως αυτή προέκυψε από τη εφαρμογή του Ν. 
2539/1997» και β) την συμπλήρωση του άρθρου 1, παρ. 7, 
της Συστατικής Πράξης (Περιουσίατης Επιχείρησης). Τα 
περιουσιακά στοιχεία των πρώην Κοινοτήτων και του Δή¬ 
μου Αγίου Κωνσταντίνου και νυν Δημοτικών Διαμερισμά¬ 
των τα οποία αφορούν κτιριακές εγκαταστάσεις, δίκτυα 


πάσης φύσεως, εξοπλισμό ύδρευσης, αποχέτευσης τα 
παραχωρεί ο Δήμος Αγρίνιου στη Δ.Ε.Υ.Α. Αγρίνιου. 

2. Κάλυψη δαπάνης. Από τις διατάξεις της απόφασης 
αυτής προκαλείται δαπάνη σε βάρος του προϋπολογι¬ 
σμού του Δήμου Αγρίνιου το ύψος της οποίας δεν μπορεί 
να προσδιοριστεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μεσολόγγι, 7 Μάίου 2001 

Με εντολή Γ ενικού Γ ραμματέα Περιφέρειας 
Ο Γενικός Διευθυντής 
ΠΑΝΑΓΙΩΤΗΣ ΣΚΟΥΡΑΣ 

-♦- 

Αριθ. 6101 (4) 

Σύσταση νομικού προσώπου στο Δήμο Πρώτης με την 
επωνυμία «ΚΕΝΤΡΟ ΑΝΟΙΧΤΗΣ ΠΡΟΣΤΑΣΙΑΣ ΗΛΙΚΙΩ¬ 
ΜΕΝΩΝ (ΚΑΠΗ) Δ.Δ. ΚΡΗΝΙΔΑΣ» Ν. Σερρών. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη : 

1. Τις διατάξεις του άρθρου 203 του Π.Δ/τος 410/95. 

2. Την αρίθ. 5631/26-7-2000 (ΦΕΚ 1339/τ.Β'/2000) από¬ 
φαση μας Ορισμός εισηγητών και μεταβίβαση εξουσίας 
υπογραφής «Με εντολή Γ ενικού Γ ραμματέα». 

3. Την αριθ. 66/2001 απόφαση του Δ.Σ. Πρώτης περί 
συστάσεως Κέντρου Ανοιχτής Προστασίας Ηλικιωμένων 
(ΚΑΠΗ) στο Δ.Δ. Κρηνίδας, αποφασίζουμε: 

1. Συστήνουμε στο Δήμο Πρώτης του Ν. Σερρών Νομι¬ 
κό Πρόσωπο με την επωνυμία «ΚΕΝΤΡΟ ΑΝΟΙΧΤΗΣ 
ΠΡΟΣΤΑΣΙΑΣ ΗΛΙΚΙΩΜΕΝΩΝ (ΚΑΠΗ) Δ.Δ. ΚΡΗΝΙΔΑΣ.» 

2. Σκοπός του Νομικού Προσώπου, που συνίσταται σε 
παροχή εξωϊδρυματικής προστασίας ηλικιωμένων, είναι: 

α) η παροχή σε ηλικιωμένα άτομα του Δημοτικού Δια¬ 
μερίσματος Κρηνίδας ιατρικής φροντίδας, φαρμακευτι¬ 
κής περίθαλψης, φυσιοθεραπείας και εργοαπασχόλησης 
β) η δημιουργία ενός τόπου συνάντησης όπου οι ηλι¬ 
κιωμένοι θα μπορούν να βρούνε φιλική συντροφιά και ηθι¬ 
κή υποστήριξη 

γ) η προσφορά στους ηλικιωμένους οργανωμένης ψυ¬ 
χαγωγίας (εκδρομές, επισκέψεις σε μουσεία, αρχαιολο- 
γικούςχώρους, προβολή ταινιών, μουσική, συνεστιάσεις) 
δ) η παροχή βοήθειας σε ηλικιωμένους στο σπίτι, κατά 
περίπτωση ζεστών γευμάτων, διευκολύνσεις στα ψώνια, 
σιγύρισμα κ.λ.π. 

ε) απασχόληση των ηλικιωμένων σε ομάδες αυτενέρ¬ 
γειας σε ποικίλες δραστηριότητες. 

3. Πόροι του Νομικού Προσώπου είναι: 

α) επιχορήγηση ή κάθε άλλη παροχή του Κράτους, είτε 
απευθείας σ’ αυτό, είτε δια μέσου του Δήμου Πρώτης 
β) ετήσια επιχορήγηση του Δήμου Πρώτης ποσού 
500.000 δρχ 

γ) κάθε είδους συνδρομές , εισφορές, δωρεές, κληρο¬ 
νομιές και κληροδοσίες 

δ) έσοδα από συμβολική συμμετοχή των μελών του 
ε) έσοδα από το αντίτιμο των πραγμάτων ή υπηρεσιών 
που παρέχονται από το Νομικό Πρόσωπο 
στ) πρόσοδοι από τη δική του περιουσία, και 
ζ) κάθε άλλη νόμιμη πρόσοδος. 

3. Η διοίκηση του νομικού προσώπου θα ορισθεί με από¬ 
φαση του Δημοτικού Συμβουλίου Πρώτης σύμφωνα με 
τις διατάξεις του άρθρου 203 του Π.Δ/τος 410/1995. 

Το Διοικητικό Συμβούλιο εκλέγει από τα μέλη του τον 
αντιπρόεδρο του. 

Η θητεία των μελών του Διοικητικού Συμβουλίου ακο¬ 
λουθεί την δημοτική περίοδο. Νέα μέλη του διοικητικού 
συμβουλίου ορίζονται όταν λήξει η θητεία των παλαιών ή 
όταν κατά την διάρκεια της θητείας τους κενωθεί θέση για 
οποιονδήποτε λόγο. Μέχρι να πληρωθεί η κενωθείσα θέ¬ 
ση το διοικητικό συμβούλιο λειτουργεί με ελλιπή σύνθεση 
η οποία δεν μπορεί να είναι κατώτερη από τον αριθμό που 
απαιτείται για την απαρτία. 

5. Το Νομικό Πρόσωπο εκπροσωπείται στα δικαστήρια 
και σε κάθε αρχή από τον Πρόεδρο του Διοικητικού Συμ¬ 
βουλίου, και όταν αυτός απουσιάζει ή κωλύεται από τον 
Αντιπρόεδρο αυτού. 

6. Από τις διατάξεις της απόφασης αυτής προκαλείται 
σε βάρος του προϋπολογισμού του Δήμου Πρώτης δα¬ 
πάνη ύψους δρχ. 500.000 δρχγιατο έτος 2001 και για κά¬ 
θε ένα από τα επόμενα οικονομικά έτη. Για την αντιμετώ¬ 
πιση της εν λόγω δαπάνης θα εγγράφει ισόποση πίστωση 
με αναμόρφωση του ισχύοντος προϋπολογισμού έτους 
2001 . 

Η παρούσα να δημοσιευθεί στην Εφημερίδα της Κυ- 
βερνήσεως. 

Σέρρες, 30 Απριλίου 2001 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΔΗΜΟΣΘΕΝΗΣ ΣΑΡΗΓΙΑΝΝΗΣ 

-♦- 

Αριθ. 5894 (5) 

Έγκριση του Οργανισμού Εσωτερικής Υπηρεσίας του 
Παιδικού Σταθμού Δ.Δ. Μεγαλοχωρίου του Δήμου Πε- 
τριτσίου Ν. Σερρών. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη 

1. Τις διατάξεις: 

α) Του άρθρου 26 του Π.Δ/τος 410/1995 όπως αντικα- 
ταστάθηκε με το άρθρο 12 του Ν. 2880/2001 (ΦΕΚ9/Α/ 
2001 ). 

β) Του άρθρου 12 του Ν. 1188/1981 «περί κυρώσεως 
του κώδικα καταστάσεως προσωπικού ΟΤΑ» όπως ανπ- 
καταστάθηκε με την παρ. 5 του άρθρου 8 του Ν. 2307/95 
καθώς και της παρ. 58 του άρθρου 8 του Ν. 2307/1995. 

γ) Του Ν.2190/1994 «Σύσταση ανεξάρτητης αρχής για 
την επιλογή προσωπικού και ρύθμιση θεμάτων διοίκη¬ 
σης» όπως τροποποιήθηκε μεταγενέστερα και των Π.Δ. 
37Α/1987 και 22/1990. 

δ) Του άρθρου 27 του Ν. 2081/1992 με το οποίο προ¬ 
στέθηκε νέο άρθρο 29Α στο Ν. 1558/1985 για τον έλεγχο 
των δαπανών που προκαλούν οι κανονιστικές διοικητικές 
πράξεις. 

2. Την αριθ. 5631/26-7-2000 (ΦΕΚ 1339/τ.Β'/2000) από¬ 
φαση μας περί μεταβιβάσεως του δικαιώματος υπογρα¬ 
φής «Με εντολή Γ ενικού Γ ραμματέα Περιφέρειας». 

3. Την αριθ. 22/2000 απόφαση του Διοικητικού Συμβου¬ 


λίου του Παιδικού Σταθμού Δ.Δ. Μεγαλοχωρίου του Δή¬ 
μου Πετριτσίου, περί καταρτίσεως και ψηφίσεωςτου Ορ¬ 
γανισμού Εσωτερικής Υπηρεσίας του Σταθμού. 

4. Την αριθ. 183/2000 απόφαση του Δημοτικού Συμβου¬ 
λίου Πετριτσίου με την οποία γνωμοδοτεί θετικά στην κα¬ 
τάρτιση του προαναφερόμενου Ο.Ε.Υ. 

5. Την από 15-2-2001 σύμφωνη γνώμη του Υπηρεσιακού 
Συμβουλίου προσωπικού των ΟΤΑ Ν. Σερρών, όπως δια¬ 
τυπώνεται στο αριθ. 1/2001 πρακτικότου, αποφασίζουμε: 

Διαπιστώνουμε την ψήφιση του Οργανισμού Εσωτερι¬ 
κής Υπηρεσίας του Παιδικού Σταθμού Δ.Δ. Μεγαλοχωρί¬ 
ου Δήμου Πετριτσίου που καταρτίστηκε με την αριθ. 
22/2000 απόφαση του Διοικητικού του Συμβουλίου, σύμ¬ 
φωνα με τις οικείες διατάξεις, ως εξής: 

ΑΡΘΡΟ 1 

Η υπηρεσία του Παιδικού Σταθμού Δ.Δ. Μεγαλοχωρίου 
του Δήμου Πετριτσίου είναι ενιαία και φέρει το οργανωτι¬ 
κό σχήμα του αυτοτελούς γραφείου. 

ΑΡΘΡΟ 2 

Η δυναμικότητα του Σταθμού ορίζεται σε πενήντα (50) 
νήπια. 

ΑΡΘΡΟ 3 

Το προσωπικό του Παιδικού Σταθμού Δ.Δ. Μεγαλοχω¬ 
ρίου υπάγεται στις διατάξεις του Α’ και Γ’ μέρους του Ν. 
1188/1981 «περί κυρώσεως του κώδικα περί καταστάσε¬ 
ως προσωπικού Ο.Τ.Α.». 

Οι θέσεις των υπαλλήλων διακρίνονται σε κατηγορίες 
ως εξής: 

1. θέσεις Τεχνολογικής Εκπαίδευσης (ΤΕ). 

2. θέσεις Δευτεροβάθμιας Εκπαίδευσης (ΔΕ). 

3. θέσεις Υποχρεωτικής Εκπαίδευσης (ΥΕ) 

ΑΡΘΡΟ 4 

ΕΙΣΑΓΩΓΙΚΟΣ ΚΑΙ ΚΑΤΑΛΗΚΤΙΚΟΣ ΒΑΘΜΟΣ 

1. Εισαγωγικός βαθμός των υπαλλήλων κατηγορίας ΤΕ 
και ΔΕ είναι ο Δ’ και καταληκτικός ο Α’. 

2. Εισαγωγικός βαθμός των υπαλλήλων κατηγορίας ΥΕ 
είναι ο Ε’ και καταληκτικός ο Β’. 

ΑΡΘΡΟ 5 

ΑΡΙΘΜΟΣ ΘΕΣΕΩΝ ΚΑΤΑ ΚΛΑΔΟΥΣ 


Η οργανική σύνθεση των θέσεων του προσωπικού του 
Παιδικού Σταθμού, κατά κατηγορία και κλάδο, σύμφωνα 
μετά Π.Δ. 37α/1987 και 22/1990, διακρίνονται ως κατωτέ¬ 
ρω: 

ΜΟΝΙΜΟ ΠΡΟΣΩΠΙΚΟ 

1. ΚΛΑΔΟΙ ΚΑΤΗΓΟΡΙΑΣ ΤΕ 

α) Κλάδος ΤΕ9 βρεφονηπιοκομίας 
Θέσεις υπαλλήλων δύο (2) 

2. ΚΛΑΔΟΙ ΚΑΤΗΓΟΡΙΑΣ ΔΕ 


α) Κλάδος ΔΕΙ Διοικητικού 
θέσεις υπαλλήλων μία (1) 

β) Κλάδος ΔΕ8 βοηθών βρεφοκόμων - παιδοκόμων 
θέσεις υπαλλήλων μία (1) 
γ) Κλάδος ΔΕ32 Μαγείρων 
Θέσεις υπαλλήλων μία (1) 

3. ΚΛΑΔΟΙ ΚΑΤΗΓΟΡΙΑΣ ΥΕ 


α) Κλάδος ΥΕ14 βοηθητικού προσωπικού (μαγειρείου) 

Θέσεις υπαλλήλων μία (1) προσωποπαγής, στην οποία 
θα μεταταγεί η ήδη υπηρετούσα υπάλληλος και θα κα- 
ταργηθεί με την καθ’ οιονδήποτε τρόπο έξοδο της υπαλ¬ 
λήλου που την κατέχει από την υπηρεσία. 

Η θέση ΔΕ32 Μαγείρων δεν θα καλυφθεί, εάν προηγου¬ 
μένως δεν κενωθεί η θέση του κλάδου ΥΕ14 βοηθητικού 
προσωπικού (μαγειρείου). 

β) Κλάδος ΥΕ16 προσωπικού καθαριότητας (βοηθητι¬ 
κών εργασιών) 

θέσεις υπαλλήλων μία (1) 

ΑΡΘΡΟ 6 

ΠΡΟ ΣΤΑΜΕΝΟΣ ΟΡΓΑΝΙΚΗΣ ΜΟΝΑΔΑΣ 

Ως προϊστάμενος της οργανικής μονάδας του Παιδικού 
Σταθμού θα επιλέγεται και θα τοποθετείται σύμφωνα με 
τις διατάξεις του άρθρου 36 του Ν. 2190/94 υπάλληλος 
του κλάδου ΤΕ9 βρεφονηπιοκόμων. 

ΑΡΘΡΟ 7 

ΠΡΟΣΟΝΤΑ ΔΙΟΡΙΣΜΟΥ 

Τα απαιτούμενα τυπικά προσόντα για το διορισμό των 
υπαλλήλων στις αντίστοιχες θέσεις ορίζονται από τις δια¬ 
τάξεις του Π. Δ/τος 37Α/87 και του Π.Δ/τος 22/90 

ΑΡΘΡΟ 8 

Για το διορισμό, τα καθήκοντα, τους περιορισμούς, το 
χρόνο εργασίας, την αστική ευθύνη, τα δικαιώματα, τις 
μεταβολές υπηρεσιακής κατάστασης, το προβάδισμα, τις 
ηθικές αμοιβές, τα πειθαρχικά αδικήματα, τη λύση της 
υπαλληλικής σχέσης, εφαρμόζονται οι εκάστοτε ισχύου- 
σες διατάξεις περί καταστάσεως προσωπικού Ο.Τ.Α. 

Τα καθήκοντα και οι αρμοδιότητες του προσωπικού κα¬ 
θορίζονται με την αριθ. 22/2000 απόφαση του Διοικητικού 
Συμβουλίου του νομικού προσώπου. 

Από τις διατάξεις της απόφασης αυτής θα προκληθεί 
δαπάνη σε βάρος του προϋπολογισμού του Νομικού 
Προσώπου σε περίπτωση μελλοντικής κάλυψης των θέ¬ 
σεων, η οποία δεν μπορεί να εκτιμηθεί επί του παρόντος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σέρρες, 27 Απριλίου 2001 

Με εντολή Γ ενικού Γ ραμματέα Περιφέρειας 
Η αναπληρωτής Δ/ντρια 

ΓΕΩΡΓΙΑ ΧΡΙΣΤΟΦΟΡΙΔΟΥ 

-♦- 

Αριθ. 5893 (6) 

Έγκριση του Οργανισμού Εσωτερικής Υπηρεσίας του 
Παιδικού Σταθμού Παλαιοκάστρου του Δήμου Σκο- 
τούσσης Ν. Σερρών. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη 

1. Τις διατάξεις: 

α) Του άρθρου 26 του Π. Δ/τος 410/1995 όπως αντικα- 
ταστάθηκε με το άρθρο 12 του Ν. 2880/2001 (ΦΕΚ9/Α/ 
2001 ). 

β) Του άρθρου 12 του Ν. 1188/1981 «περί κυρώσεως 
του κώδικα καταστάσεως προσωπικού ΟΤΑ» όπως αντι¬ 


καταστάθηκε με την παρ. 5 του άρθρου 8 του Ν. 2307/95 
καθώς και της παρ. 58 του άρθρου 8 του Ν.2307/1995. 

γ) Του Ν. 2190/1994 «Σύσταση ανεξάρτητης αρχής για 
την επιλογή προσωπικού και ρύθμιση θεμάτων διοίκη¬ 
σης» όπως τροποποιήθηκε μεταγενέστερα και των Π.Δ. 
37Α/1987 και 22/1990. 

δ) Του άρθρου 27 του Ν. 2081/1992 με το οποίο προ¬ 
στέθηκε νέο άρθρο 29Α στο Ν. 1558/1985 για τον έλεγχο 
των δαπανών που προκαλούν οι κανονιστικές διοικητικές 
πράξεις. 

2. Την αριθ. 5631/26-7-2000 (ΦΕΚ 1339/τ.Β'/2000) από¬ 
φασή μας περί μεταβιβάσεως του δικαιώματος υπογρα¬ 
φής «Με εντολή Γ ενικού Γ ραμματέα Περιφέρειας». 

3. Την αριθ. 19/2000 απόφαση του Διοικητικού Συμβου¬ 
λίου του Παιδικού Σταθμού Παλαιοκάστρου, περί καταρ- 
τίσεως και ψηφίσεως του Οργανισμού Εσωτερικής Υπη¬ 
ρεσίας του Σταθμού. 

4. Την αριθ. 206/2000 απόφαση του Δημοτικού Συμβου¬ 
λίου Σκοτούσσης με την οποία γνωμοδοτεί θετικά στην 
κατάρτιση του προαναφερόμενου Ο. Ε.Υ. 

5. Την από 15-2-2001 σύμφωνη γνώμη του Υπηρεσιακού 
Συμβουλίου προσωπικού των ΟΤΑ Ν. Σερρών, όπως δια¬ 
τυπώνεται στο αριθ. 1/2001 πρακτικότου, αποφασίζουμε: 

Διαπιστώνουμε την ψήφιση του Οργανισμού Εσωτερι¬ 
κής Υπηρεσίας του Παιδικού Σταθμού Παλαιοκάστρου 
του Δήμου Σκοτούσσης που καταρτίστηκε με την αριθ. 
19/2000 απόφαση του Διοικητικού του Συμβουλίου, σύμ¬ 
φωνα με τις οικείες διατάξεις, ως εξής: 

ΑΡΘΡΟ 1 

ΣΥΓΚΡΟΤΗΣΗ ΥΠΗΡΕΣΙΑΣ 

Η υπηρεσία του Παιδικού Σταθμού Παλαιοκάστρου του 
Δήμου Σκοτούσσης είναι ενιαία και φέρει το οργανωτικό 
σχήμα του αυτοτελούς γραφείου. 

ΑΡΘΡΟ 2 

Η δυναμικότητα του Σταθμού ορίζεται σε πενήντα (50) 
νήπια. 

ΑΡΘΡΟ 3 

Το προσωπικό του Παιδικού Σταθμού Παλαιοκάστρου 
υπάγεται στις διατάξεις του Α’ και Γ’ μέρους του Ν. 
1188/1981 «περί κυρώσεως του κώδικα περί καταστάσε¬ 
ως προσωπικού ΟΤΑ». 

Οι θέσεις των υπαλλήλων διακρίνονται σε κατηγορίες 
ως εξής: 

1. Θέσεις Τεχνολογικής Εκπαίδευσης (ΤΕ). 

2. Θέσεις Δευτεροβάθμιας Εκπαίδευσης (ΔΕ). 

3. Θέσεις Υποχρεωτικής Εκπαίδευσης (ΥΕ) 

ΑΡΘΡΟ 4 

ΕΙΣΑΓΩΓΙΚΟΣ ΚΑΙ ΚΑΤΑΛΗΚΤΙΚΟΣ ΒΑΘΜΟΣ 

1. Εισαγωγικός βαθμός των υπαλλήλων κατηγορίας ΤΕ 
και ΔΕ είναι ο Δ’ και καταληκτικός οΑ’. 

2. Εισαγωγικός βαθμός των υπαλλήλων κατηγορίας ΥΕ 
είναι ο Ε’ και καταληκτικός ο Β’. 

ΑΡΘΡΟ 5 

ΑΡΙΘΜΟΣ ΘΕΣΕΩΝ ΚΑΤΑ ΚΛΑΔΟΥΣ 

Η οργανική σύνθεση των θέσεων του προσωπικού του 
Παιδικού Σταθμού, κατά κατηγορία και κλάδο, σύμφωνα 

μετά Π.Δ. 37α/1987 και22/1990, διακρίνονται ως κατωτέ¬ 
ρω: 

ΜΟΝΙΜΟ ΠΡΟΣΩΠΙΚΟ 

1. ΚΛΑΔΟΙ ΚΑΤΗΓΟΡΙΑΣ ΤΕ 

α) Κλάδος ΤΕ9 βρεφονηπιοκομίας 

Θέσεις υπαλλήλων δύο (2) 

β) Κλάδος ΤΕ Νηπιαγωγών (προσωρινός) 

Θέσεις υπαλλήλων μία (1), προσωρινή - προσωποπα¬ 
γής, στην οποία θα μεταταγεί η ήδη υπηρετούσα υπάλλη¬ 
λος και θα καταργηθεί με την καθ’ οιονδήποτε τρόπο έξο¬ 
δο της υπαλλήλου που την κατέχει από την υπηρεσία. 

Η μία (1) θέση του κλάδου ΤΕ9 βρεφονηπιοκομίας δεν 
θα καλυφθεί εάν προηγουμένως δεν καταργηθεί η θέση 
ΤΕ Νηπιαγωγών (προσωρινός) 

2. ΚΛΑΔΟΙ ΚΑΤΗΓΟΡΙΑΣ ΔΕ 
α) Κλάδος ΔΕΙ Διοικητικού 
Θέσεις υπαλλήλων μία (1) 

β) Κλάδος ΔΕ8 βοηθών βρεφοκόμων - παιδοκόμων 
Θέσεις υπαλλήλων μία (1) 
γ) Κλάδος ΔΕ32 Μαγείρων 
Θέσεις υπαλλήλων μία (1) 

Η θέση ΔΕ32 Μαγείρων δεν θα καλυφθεί, εάν προηγου¬ 
μένως δεν κενωθεί η θέση του κλάδου ΥΕ14 βοηθητικού 
προσωπικού (μαγειρείου). 

3. ΚΛΑΔΟΙ ΚΑΤΗΓΟΡΙΑΣ ΥΕ 

α) Κλάδος ΥΕ14 βοηθητικού προσωπικού (μαγειρείου) 
Θέσεις υπαλλήλων μία (1) προσωποπαγής, στην οποία 
θα μεταταγεί η ήδη υπηρετούσα υπάλληλος και θα κα¬ 
ταργηθεί με την καθ’ οιονδήποτε τρόπο έξοδό της από 
την υπηρεσία. 

β) Κλάδος ΥΕ 16 προσωπικού καθαριότητας (βοηθητι¬ 
κών εργασιών) 

Θέσεις υπαλλήλων μία (1) 

ΑΡΘΡΟ 6 

ΠΡΟΪΣΤΑΜΕΝΟΣ ΟΡΓΑΝΙΚΗΣ ΜΟΝΑΔΑΣ 

Ως προϊστάμενος της οργανικής μονάδας του Παιδικού 
Σταθμού θα επιλέγεται και θα τοποθετείται σύμφωνα με 
τις διατάξεις του άρθρου 36 του Ν. 2190/94 υπάλληλος 
του κλάδου ΤΕ Νηπιαγωγών (προσωρινός) ή ΤΕ9 βρεφο¬ 
νηπιοκόμων. 

ΑΡΘΡΟ 7 

ΠΡΟΣΟΝΤΑ ΔΙΟΡΙΣΜΟΥ 

Τα απαιτούμενα τυπικά προσόντα για το διορισμό των 


υπαλλήλων στις αντίστοιχες θέσεις ορίζονται από τις δια¬ 
τάξεις του Π. Δ/τος 37Α/87 και του Π.Δ/τος 22/90. 

ΑΡΘΡΟ 8 

Για το διορισμό, τα καθήκοντα, τους περιορισμούς, το 
χρόνο εργασίας, την αστική ευθύνη, τα δικαιώματα, τις 
μεταβολές υπηρεσιακής κατάστασης, το προβάδισμα, 
τις ηθικές αμοιβές, τα πειθαρχικά αδικήματα, τη λύση 
της υπαλληλικής σχέσης, εφαρμόζονται οι εκάστοτε 
ισχύουσες διατάξεις περί καταστάσεως προσωπικού 
Ο.Τ.Α. 

Τα καθήκοντα και οι αρμοδιότητες του προσωπικού κα¬ 
θορίζονται με την αριθ. 19/2000 απόφαση του Διοικητικού 
Συμβουλίου του νομικού προσώπου. 

Από τις διατάξεις της απόφασης αυτής θα προκληθεί 
δαπάνη σε βάρος του προϋπολογισμού του Νομικού 
Προσώπου σε περίπτωση μελλοντικής κάλυψης των θέ¬ 
σεων, η οποία δεν μπορεί να εκτιμηθεί επί του παρόντος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σέρρες, 27 Απριλίου 2001 

Με εντολή Γ ενικού Γ ραμματέα Περιφέρειας 
Η αναπληρωτής Δ/ντρια 
ΓΕΩΡΓΙΑ ΧΡΙΣΤΟΦΟΡΙΔΟΥ 

-♦- 

(7) 

Χορήγηση άδειας λειτουργίας Ερασιτεχνικής Σχολής Χο¬ 
ρού στη Δημοτική Επιχείρηση «Πνευματικό Κέντρο 
Δήμου Ιωαννιτών». 

Ο ΝΟΜΑΡΧΗΣ ΙΩΑΝΝΙΝΩΝ 

Με την 3843/11.5.01 απόφαση του Νομάρχη Ιωαννίνων, 
που εκδόθηκε σύμφωνα με το Ν. 115 8/81 «Περί οργάνω¬ 
σης και διοικήσεως Σχολών Ανωτέρας Καλλιτεχνικής 
Εκπ/σης» (ΦΕΚ 127/Α/13-5-81) και το Π.Δ. 457/83 «Ίδρυ¬ 
ση και λειτουργία Ερασιτεχνικών Σχολών Χορού» (ΦΕΚ 
174/Α/28-11-83) χορηγήθηκε άδεια λειτουργίας Ερασιτε¬ 
χνικής Σχολής Χορού στη Δημοτική Επιχείρηση «Πνευμα¬ 
τικό Κέντρο Δήμου Ιωαννιτών» και με έδρα τα Ιωάννινα, 
επί της οδού Αγ. Μαρίνας 55. 

Με εντολή Νομάρχη 
Ο Προϊστάμενος της Δ/νσης 
ΕΥΑΓ. ΚΥΡΙΤΣΗΣ 

5248 141 

ΙΩΑΝΝΙΝΑ - Διοικητήριο Τ.Κ. 450 44 

(0651) 87215 

Βιβλιοθήκη παλαιών Φ.Ε.Κ. 

5248 188 

ΚΟΜΟΤΗΝΗ - Δημοκρατίας 1 Τ.Κ. 691 00 

(0531) 22 858 

Οδηγίες για δημοσιεύματα Α.Ε. - Ε.Π.Ε. 

Εγγραφή Συνδρομητών Φ.Ε.Κ. και 

5248 785 

ΛΑΡΙΣΑ - Διοικητήριο Τ.Κ. 411 10 

ΚΕΡΚΥΡΑ - Σαμαρά 13 Τ.Κ. 491 00 

(041) 597449 
(0661) 89 127/89 120 

αποστολή Φ.Ε.Κ. 

5248 320 

ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

Τ.Κ. 811 00 Μυτιλήνη 

(081) 396 223 

(02511 46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή 

• Για τα ΦΕΚ από 1 μέχρι 24 σελίδες 300 δρχ. (0,88 θιιιό) 

• Για τα ΦΕΚ από 24 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. 
ανά θσέλιδο ή μέρος αυτού. 


Σε μορφή Οϋ: 



Τεύχος 

ΔΡΧ. 

ευπο 

Α' 

60.000 

176,08 

Β' 

70.000 

205,43 

Δ' 

50.000 

146,74 

Α.Ε. - Ε.Π.Ε. (μηνιαίο) 

20.000 

58,69 

Α', Β', Δ' (τριμηνιαίο) 

30.000 

88,04 


Η τιμή των ΟΩδ παρελθόντων ετών προσαυξάνεται κατά 2.000 δρχ. (5,87 βυΐΌ) ανά έτος παλαιότητας. 
Η τιμή διάθεσης φωτοαντιγράφων ΦΕΚ 50 δρχ. (0,15 βυτο) ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή Από το ΙπΙειτιβί 

Τεύχος Κ.Α.Ε. Προϋπολογισμού Κ.Α.Ε. εσόδου Κ.Α.Ε. Προϋπολογισμού Κ.Α.Ε. εσόδου 

2531_υπέρ ΤΑΠΕΤ 3512_2531_υπέρ ΤΑΠΕΤ 3512 



δρχ- 

θυτο 

δρχ- 

ΘυΐΌ 

δρχ- 

θυΐΌ 

δρχ- 

θϋΓΟ 

Α' (Νόμοι, Π.Δ., Συμβάσεις κ.τ.λ.) 

70.000 

205,43 

3.500 

10,27 

60.000 

176,08 

3.000 

8,80 

Β' (Υπουργικές αποφάσεις κ.τ.λ.) 

100.000 

293,47 

5.000 

14,67 

70.000 

205,43 

3.500 

10,27 

Γ' (Διορισμοί, απολύσεις κ.λπ. Δημ. Υπαλλήλων) 

20.000 

58,69 

1.000 

2,93 

ΔΩΡΕΑΝ 

- 

- 

Δ' (Απαλλοτριώσεις, πολεοδομία κ.τ.λ.) 

100.000 

293,47 

5.000 

14,67 

50.000 

146,74 

2.500 

7,34 

Αναπτυξιακών Πράξεων (Τ.Α.Π.Σ.) 

50.000 

146,74 

2.500 

7,34 

30.000 

88,04 

1.500 

4,40 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

20.000 

58,69 

1.000 

2,93 

ΔΩΡΕΑΝ 

- 

- 

Παράρτημα (Προκηρύξεις θέσεωνΔΕΠ κ.τ.λ.) 

10.000 

29,35 

500 

1,47 

ΔΩΡΕΑΝ 

- 

- 

Δελτίο Βιομηχανικής Ιδιοκτησίας (Δ.Ε.Β.Ι.) 

20.000 

58,69 

1.000 

2,93 

10.000 

29,35 

500 

1,47 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

- 

ΔΩΡΕΑΝ 

- 

- 

Προκηρύξεων Α.Σ.Ε. Π. 

30.000 

88,04 

1.500 

4,40 

10.000 

29,35 

500 

1,47 

Ανωνύμων Εταιρειών & Ε.Π.Ε. 

700.000 

2.054,29 

35.000 

102,71 

200.000 

586,94 

10.000 

29,35 

Διακηρύξεων Δημοσίων Συμβάσεων (Δ.Δ.Σ.) 

70.000 

205,43 

3.500 

10,27 

30.000 

88,04 

1.500 

4,40 


Το κόστος για την ηλεκτρονική μορφή πρόσβασης σε προηγούμενα έτη προσαυξάνεται κατά 2.000 δρχ. (5,87 θυΐΌ) ανά έτος παλαιότητας. 


* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη 
φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπίοτηβΐ, με την καταβολή των 
αντίστοιχων ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από ΟΘ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




























